da en da nl ca da da de es da da da da da da da en da da da da de da da da da da da da da de da da da de da da da da da da da da da nl da en da da es nl da
Everfuel modtager støtte som del af stort IPCEI-satsning | Brintbranchen
21.9.2022 15:38:10 CEST | Brintbranchen
Den danske brintkomet, Everfuel, er godkendt til økonomisk støtte under den storstilede europæiske satsning på brint, IPCEI, hvor også Ørsted og Advent tidligere er blevet godkendt til støtte. Everfuel deltager som eneste danske virksomhed i projektet “Hy2Use”, sammen med 29 andre virksomheder fra 13 europæiske lande.
“Det er en stor og god nyhed, at Everfuel nu også er godkendt til IPCEI-støtte. Det er uhyre vigtigt, at de danske virksomheder er repræsenteret i de ambitiøse, europæiske projekter, der for alvor skal være med til at etablere en kommercielt levedygtig brintindustri på kontinentet. Vi har mere end nogensinde brug for udvikling, udbygning og opskalering af grønne løsninger i Europa, og brint- og PtX-industrien kan bidrage massivt både i forhold til klimamålsætninger, men i høj grad også i forhold til europæisk forsyningssikkerhed og fossil uafhængighed,”siger Brintbranchens direktør, Tejs Laustsen Jensen, i en reaktion på nyheden.
I “Hy2Use”deltager 35 projekter med deltagelse af 29 virksomheder fordelt over 13 lande. De 13 lande lægger tilsammen 5,2 mia. euro i projektet, og det forventes, at “Hy2Use” vil kunne rejse yderligere 7mia. euro i private investeringer, fordelt over hele den industrielle brint- og PtX-værdikæde. Den danske regering offentliggjorde tilbage i juni 2021, at der fra dansk side afsættes 850 mio. kr. til IPCEI-projekter. De penge skal nu fordeles mellem Everfuels involvering i projektet “Hy2Use” og Ørsteds projekt “Green fuels for Denmark”, der er en del af “Hy2Tech”-projektet.
IPCEI skal kickstarte europæisk brintindustri
Og IPCEI, der står for Important Projects of Common European Interest, er et rigtigt vigtigt værktøj at bruge, når det handler om udvikling af den europæiske brintindustri, fordi pengene her hurtigt kommer ud at arbejde, mener Tejs Laustsen Jensen:
“IPCEI-processen giver brint- og PtX-industrien på tværs af Europa det rygstød, der er brug for, for at få produktion og aftag af brint og brintbaserede brændsler op i en skala, der virkelig gør en forskel. Både i “Hy2Tech” og “Hy2Use” løftes hele værdikæden markant, så alle led styrkes samtidig. Det er vigtigt for både klima og fossil uafhængighed, men også for nye arbejdspladser og erhvervsmuligheder. Derfor er det meget glædeligt, at Danmark er repræsenteret i begge spor”.
Vesterbrogade 1C, 2. sal
Brintbranchen er hovedorganisationen for brint og PtX i Danmark, og varetager interesserne af over 30 medlemmer, som alle arbejder med brint, Power-to-X, brændselsceller, metanol, elektrolyse, electrofuels og andre brintløsninger.
Brintbranchen ser brint som nøglen til at gøre Danmark og verden uafhængig af fossilt brændstof. Vi er aktive i alle led af værdikæden – fra forskning og udvikling til industriprojekter i storskala.
Brintbranchen skaber de bedst mulige rammer for forskning, udvikling, produktion og eksport af branchens teknologier og produkter, og arbejder for, at Danmark udmønter sit potentiale til at blive et forgængerland på brint og Power-to-X-teknologi til gavn for klima, beskæftigelse og eksport.
Følg pressemeddelelser fra Brintbranchen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Brintbranchen
Efterårets valg skal være endnu et klimavalg5.10.2022 13:05:44 CEST | Pressemeddelelse
Folketingsvalget i 2019 blev historiens første klimavalg – og det må ikke blive det sidste. Klima- og energipolitik er fortsat i den absolutte top af vælgernes prioriteringer, og det er afgørende, at området får den centrale plads i både valgkampen og den efterfølgende regeringsdannelse, som befolkningen kræver. Der skal fart på implementeringen af de grønne initiativer, der er vedtaget bredt i Folketinget, ikke mindst når det handler om brint og Power-to-X (PtX). Det er en bunden opgave for en ny regering at fastholde det danske momentum i den grønne udvikling.
Copenhagen Infrastructure Partners melder sig ind i Brintbranchen27.9.2022 09:00:00 CEST | Pressemeddelelse
Brintbranchen udvider medlemskredsen med Copenhagen Infrastructure Partners (CIP). CIP er verdens største fondsforvalter af greenfield investeringer i grøn energiinfrastruktur, og med tiltrædelsen i Brintbranchen understreger CIP sine ambitioner indenfor grøn brint og Power-to-X.
Ny, grøn brintalliance skal styrke båndet mellem USA og Danmark21.9.2022 17:00:13 CEST | Pressemeddelelse
Handelsbåndet mellem USA og Danmark styrkes nu i et formaliseret samarbejde om grøn brint. Partnerskabsaftalen, US-Denmark Green Hydrogen Alliance, blev markeret ved en underskrivelsesceremoni i Washington DC., hvor Brintbranchen var blandt de danske underskrivere. Statsminister, Mette Frederiksen, deltog i offentliggørelsen som en del at et storstilet erhvervsfremstød i USA.
Regeringens flyudspil skal sikre grønt take-off – både for luftfarten og industrien20.9.2022 15:45:27 CEST | Pressemeddelelse
Det er glædeligt, at der nu sættes handling bag ambitionen om en grøn indenrigsrute med regeringens udspil “Grøn luftfart for alle". Der er både store klima- og erhvervsmæssige muligheder i grønt flybrændstof, som er afgørende for omstilling af luftfarten og hvor danske PtX-aktører kan stå i front med at levere praktiske og teknologiske løsninger.
NH2 Danmark melder sig ind i Brintbranchen8.9.2022 07:00:00 CEST | Pressemeddelelse
NH2 Danmark A/S, et helejet datterselskab af Norwegian Hydrogen AS, melder sig ind i Brintbranchen. NH2 Danmark udvikler og driver brintproduktion og brintinfrastruktur rettet til industri- og transportsektoren, særligt til brug i den tunge vejtransport og i den maritime sektor.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022